HotelEuropaDuitslandJüterbogHotel Landhaus Heinrichshof
Aantal etages 2, Totaal aantal kamers 27, Aantal eenpersoonskamers 1, Aantal tweepersoonskamers 26, daarvan met 2 aparte bedden 23, daarvan met een tweepersoonsbed 3, daarvan geschikt als driepersoonskamer 8, Hotel garni, Meetinghotel / congreshotel, Landhotel, Vakantiehotel, Fietsers- / Bikerhotel, niet-rokers hotel ZA-huis vier geskiedenis met opstand as tema | Netwerk24
ZA-huis vier geskiedenis met opstand as tema
Deur Jacob Rooi 11 Oktober 2018 18:30
Crystal Donna Roberts as Krotoa in die rolprent Krotoa.
Ná verlede maand se hoogs suksesvolle Festival voor het Afrikaans in Amsterdam, vier die Zuid-Afrikahuis vandeesmaand die Maand van de Geschiedenis met “Opstand” as tema.
Dit begin vanaand met ’n musiekdokumentêr waarin die musiek van Miriam Makeba (Mama Africa), Abdullah Ibrahim, Hugh Masekela en Vusi Mahlasela uitgelig word.
In die dokumentêr Amandla!, onder regie van Lee Hirsch, word die verhaal vertel van swart Suid-Afrikaners se vryheidsmusiek.
Dinsdag bespreek prof. Margriet van der Waal, hoogleraar in Suid-Afrikaanse letterkunde aan die Universiteit van Amsterdam, Houd-den-bek van André P. Brink.
Op 23 Oktober word ’n musiekdokumentêr oor die sanger-liedjieskrywer James Phillips, wat as Bernoldus Niemand met die Swart Gevaar opgetree het, vertoon. Sy liedjies is ook gesing deur Koos Kombuis en Johannes Kerkorrel, wat deel was van die Voëlvry-beweging. Hy het oor “wit bevoorregting” en die geweld van die apartheidstaat gesing.
In dié dokumentêr, The Fun’s Not Over, is daar bydraes van die skrywer-joernalis Max du Preez, spotprentkunstenaar Zapiro, satirikus Pieter-Dirk Uys, Kombuis en Mahlasela.
Op 30 Oktober kom die rolprent Krotoa aan die beurt, met ’n bespreking onder leiding van Van der Waal en Sylvia Vollenhoven, skrywer van The Keeper of the Kumm.
Krotoa is as jong meisie weggeskeur van haar Khoi-gemeenskap om ’n diensmeisie en tolk vir Jan van Riebeeck te word.
Op 31 Oktober word Dumisani Mandela, kleinseun van oudpres. Nelson Mandela, se boek Op de vlucht voor apartheid bespreek. Martijn de Liefde, vriend van die skrywer, en Bart Luirink, joernalis en uitgewer van die Nederlandse tydskrif ZAM Luirink, sal aan die woord wees.
Luirink was in die tagtigerjare ’n raadslid van die anti-apartheidsbeweging en help ook later vanjaar met die reëlings van die Mandela-eeufeesvieringe in Nederland.
Luirink sê die Nelson Mandela-lesing is aanvanklik jaarliks gehou. Dit is toe laat vaar, maar word nou weer vir Desember beplan. Hy sê “dit sal ’n groot ding wees” met die Nelson Mandela-stigting wat ’n internasionale program reël.
Meer oor: Amsterdam | Geskiedenis
‘Lord of the Rings’ praat nou Afrikaans